Klub Močvara
<s>Močvara je klub neprofitne udruge građana Udruženje za razvoj kulture ”URK”, a otvoren je 1999. godine u Runjaninovoj ulici u Zagrebu.</s><s>Od 2000. do danas djeluje u bivšoj tvornici Jedinstvo u kvartu Trnje uz obalu rijeke Save.</s><s>Program Močvare sastoji se od koncerata, glazbenih slušaonica, izložbi, kazališnih predstava, filmskih i književnih programa te radionica.</s>

<s>Povijest prostora 
Godine 1966. u ovom prostoru je otvoren Institut za procesnu tehniku kao podružnica Omladinske tvornice Jedinstvo.</s><s>Nakon raspada Sovjetskog Saveza početkom 1990-ih i smanjenja narudžbi te drugih otegotnih uvjeta poslovanja (carinskih ograničenja, otežane naplate isporučenih dobara te razdvajanja od čakovečkog Metalca sredinom 1990.) Jedinstvo je poslovalo sa sve više poteškoća.</s><s>Pretvorbu u dioničko društvo (1992. godine) i privatizaciju vlasništva (od 1998. do 2000. godine) pratio je smanjeni opseg posla i drastično smanjenje broja zaposlenika.</s><s>Krajem 90-ih godina 20. stoljeća prostor koji je bio tada pod upravom zagrebačkog Gradskog ureda za kulturu inicijalno se otvara gradskim kazalištima za skladištenje scenografija i ostalih materijala.</s><s>Godine 1998. kazališna skupina Kufer postaje prvi dugotrajni korisnik s idejom da se u velikoj dvorani otvori kazalište namijenjeno mladim autorima i njihovim projektima.</s><s>U prostoru djeluje i Pogon – Zagrebački centar za nezavisnu kulturu i mlade.</s><s>To je ustanova u kulturi koju su krajem 2008. zajednički osnovali i kojom zajedno upravljaju Operacija grad i Grad Zagreb.</s>

<s>Povijest kluba 
Prije useljavanja u sadašnji prostor uz Trnjanski nasip, udruga je svoje programe organizirala u drugim gradskim prostorima - KSET-u, Rupi - klubu na Filozofskom fakultetu ili pak na livadama - kao što je bio festival na Ponikvama.</s><s>Kao posebno važan navodi se prvi URK-ov klupski koncert u KSET-u 29. studenoga 1996. na kojem su svirali Šumski, Mance i poljski bend Ewa Braun, a plakat je napravio Igor Hofbauer, strip-autor čiji su plakati i programske knjižice vizualno najprepoznatljiviji dio Močvarina umjetničkog habitusa.</s>

<s>Glazbeni izvođači 
U Močvari su nastupili razni poznati glazbeni sastavi kao što su Sick of It All, Dillinger Escape Plan itd.</s>

<s>Zanimljivosti
 U prostoru bivše tvornice Jedinstvo djeluje i kazališni umjetnik Damir Bartol Indoš.</s><s>U blizini kluba nalazi se i Aleja skulptura na savskom nasipu koja je pokrenuta na inicijativu akademskog kipara Ratka Petrića.</s>

<s>Izvori</s>

<s>Vanjske poveznice   
 Mrežna stranica Kluba Močvara
 Tvornica Jedinstvo Zagreb</s>

<s>Nezavisna kultura u Zagrebu
Hrvatska glazba</s>

